|  |
| --- |
| **AEG C.IV** |
|  |
| AEG C.IV |
|  |
| Tipas | Žvalgybos lėktuvas |
| Gamintojas | Allgemeine Elektrizitäts-Gesellschaft |
| Kūrėjas | H. König |
| Pradėtas naudoti | 1916 m. |
| Pagaminta vnt. | 687 vnt. |

**AEG C.IV** – Pirmojo Pasaulinio karo metu Vokietijos Imperijoje sukurtas dvivietis žvalgybinis biplanas. Šis orlaivis taip pat buvo naudojamas bombonešių apsaugai.

Tai buvo sėkmingiausias „AEG" Pirmojo pasaulinio karo B- ir C- tipų žvalgybos lėktuvas. Lėktuvo gamyba buvo nutraukta 1917 m. tačiau jį Vokietijos KOP naudojo iki pat karo pabaigos. 1917 m. pabaigoje fronto daliniuose buvo likę apie 170 vnt. karo pabaigoje – apie 40 vnt. šių orlaivių.

Lėktuyvą pagal licenciją gamino ir „Fokker" įmonė (vok. *Fokker Aeroplanbau AG*). Į šiuos orlaivius vietoje bazinio Mercedes D.III variklio buvo montuojamas ir 130 kW (180 AG) galios Argus As III. Ši versija gavo indeksą AEG C.IVa.

AEG C.IV pagrindu 1917 m. buvo sukurti nesėkmingi trijų kitų lėktuvų prototipai: 300 kg bombų galėjusio vežti naktinio bombonešio prototipas C.IV.N su ilgesniais sparnais, varomas Benz Bz.III varikliu; žvalgybinio biplano, gavusio indeksą C.V (variklis – 164 kW (220 AG) galios Mercedes D.IV) ir žvalgybinio triplano, gavusio indeksą C.VIII-Dr (variklis – 119 kW (160 AG) galios Mercedes D.III).

Karo metu 46 šio tipo orlaiviai buvo eksportuoti į Osmanų Imperiją. Keletas šių lėktuvų buvo naudojami ir 1919–1922 m. konflikte su Graikija. 51 AEG C.IV 1919 m. Didžiosios Lenkijos sukilimo metu Poznanėje užgrobė Lenkijos karinės pajėgos, vėliau juos naudojusios kovose su bolševikais. Vieną šio tipo orlaivį naudojo ir Bulgarijos KOP.

Lenkijos KOP daugumą šių šių orlaivių nurašė iki 1921 m.

Operatoriai
-----------

Lenkijos KOP AEG C.IV
Bulgarijos vėliava Bulgarija
*Военновъздушните сили на България* – Bulgarijos Karalystės KOP
Vokietijos imperijos vėliava Vokietijos imperija
*Luftstreitkrafte* – karinės oro pajėgos
Hedžazo karalystė
Karinės oro pajėgos, vienintelis egzempliorius, netinkamas skrydžiams
Lenkijos vėliava Lenkija
*Siły Powietrzne* – karinės oro pajėgos, iki 91 vnt.
2-oji žvalgybos eskadrilė
5-oji žvalgybos eskadrilė
8-oji žvalgybos eskadrilė
9-oji žvalgybos eskadrilė
11-oji žvalgybos eskadrilė
14-oji žvalgybos eskadrilė
21-oji naikintuvų eskadrilė
Osmanų imperijos vėliava Osmanų imperija
*Osmanlı tayyare bölükleri* – Osmanų karinės oro pajėgos, 46 vnt.
Turkijos vėliava Turkija
*Hava Kuvvetleri Müfettişliği* – Turkijos Respublikos karinės oro pajėgos

Techniniai duomenys (AEG C.IV)
------------------------------

Vokietijos KOP AEG C.IV Palestinoje, 1918 m.
### Bendros charakteristikos

* **Įgula:** du, pilotas ir žvalgas
* **Ilgis:** 7,16 m
* **Sparnų mojis:** 13,46 m
* **Aukštis:** 3,35 m (11 pėdų)
* **Sparnų plotas:** 39 m² (420 kv. pėdų)
* **Tuščio svoris:** 802 kg
* **Pakrauto svoris:** 1120 kg
* **Variklis:** 1x Mercedes D.III, 119 kW (160 AG) vandeniu aušinamas vienaeilis 6 cilindrų vidaus degimo variklis.

### Skrydžio duomenys

* **Maks. greitis:** 178 km/h
* **Kilimo greitis:** 2,78 m/s
* **Skrydžio nuotolis:** 450 km
* **Skrydžio lubos:** 5000 m

### Ginkluotė

* 1×7,92 mm piloto valdomas fiksuotas kulkosvaidis LMG 08/15
* 1×7,92 mm žvalgo valdomas kulkosvaidis Parabellum LMG.14 ant Skarfo žiedo su 500 šaudmenų atsarga
* 90 kg bombų žvalgo kabinoje

Giminingi lėktuvai
------------------

AEG J.I

AEG C.I -
AEG C.II -
AEG C.III -
**AEG C.IV** –
AEG C.V -
AEG C.VI -
AEG C.VII

Literatūra
----------

* (PL) *AEG-C-IV*. „Skrzydlata Polska". 49/1980, 7 grudnia 1980. Warszawa: Wydawnictwa Komunikacji i Łączności
* (PL) Krzysztof Chołoniewski, Wiesław Bączkowski: Samoloty wojskowe obcych konstrukcji 1918–1939 – Tomik 1. Warszawa: Wydawnictwo Komunikacji i Łączności, 1987. ISBN 83-206-0566-0.
* (EN) Klaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War". Air Enthusiast (80): 54–59. ISSN 0143-5450.
* (DE) Kroschel, Günter; Stützer, Helmut: Die deutschen Militärflugzeuge 1910-18, Wilhelmshaven 1977
* (PL) Morgała, Andrzej: Samoloty wojskowe w Polsce 1918–1924. Warszawa: Lampart, 1997. ISBN 83-86776-34-X.
* (FR) Neulen, Hans-Werner & Cony, Christophe (August 2000). „Les aigles du Kaiser en Terre Sainte" [The Kaiser’s Eagles in the Holy Land]. Avions: Toute l’Aéronautique et son histoire (89): 34–43. ISSN 1243-8650.
* (DE) Nowarra, Heinz: Die Entwicklung der Flugzeuge 1914-18, München 1959
* (DE) Sharpe, Michael: Doppeldecker, Dreifachdecker & Wasserflugzeuge, Gondrom, Bindlach 2001, ISBN 3-8112-1872-7
* (EN) Thetford, O. Gray, P.: *German Aircraft of The First World War*. New York: 1970.

Išnašos
-------


1. ↑  O. Thetford, P. Gray: *German Aircraft of The First World War*. New York: 1970, p. 5.
2. ↑  Gray, Peter; Owen Thetford (1970). *German Aircraft of the First World War* (2nd ed.). London: Putnam
3. ↑  *AEG-C-IV*. „Skrzydlata Polska". 49/1980, 7 grudnia 1980. Warszawa: Wydawnictwa Komunikacji i Łączności, p. 15.
4. ↑  Sharpe, Michael: Doppeldecker, Dreifachdecker & Wasserflugzeuge, Gondrom, Bindlach 2001
5. 1 2  Morgała, Andrzej: Samoloty wojskowe w Polsce 1918–1924. p. 12.
6. ↑  Andersson, Lennart (2004). „Wings Over the Desert: Aviation on the Arabian Peninsula Part One: Saudi Arabia". *Air Enthusiast*: 39.
7. ↑  Morgała, Andrzej (1997). *Samoloty wojskowe w Polsce 1918–1924*. Warsaw: Lampart.p.12
8. ↑  Krzysztof Chołoniewski, Wiesław Bączkowski: Samoloty wojskowe obcych konstrukcji 1918–1939 – Tomik 1. p. 22.

v • a • r **Sąrašai, susiję su aviacija** 

Aviacijos laiko juosta

Orlaivis · Orlaivių gamintojai · Orlaivių varikliai · Orlaivių variklių gamintojai · Oro uostai · Oro linijos

Oro pajėgos · Orlaivių ginklai · Raketa

2018 m. įvykiai aviacijoje · 2019 m. įvykiai aviacijoje · 2020 m. įvykiai aviacijoje · 2021 m. įvykiai aviacijoje · 2022 m. įvykiai aviacijoje · 2023 m. įvykiai aviacijoje · 2024 m. įvykiai aviacijoje